Source: https://www.zakonypreludi.sk/zz/1973-155
Timestamp: 2019-10-17 12:36:55+00:00

Document:
155/1973 Zb. Vyhláška Federálneho ministerstva dopravy, ktorou sa vydáva Poriadok plavebnej bezpečnosti na vnútro... | Aktuálne znenie
155/1973 Zb.
Vyhláška č. 155/1973 Zb.Vyhláška Federálneho ministerstva dopravy, ktorou sa vydáva Poriadok plavebnej bezpečnosti na vnútrozemských vodných cestách
Čiastka 37/1973
Platnosť od 06.12.1973 do31.12.1991
Zrušený 344/1991 Zb.
§ 4 - Zrušovacie ustanovenia (§ 4 - § 5)
zo 17. novembra 1973,
ktorou sa vydáva Poriadok plavebnej bezpečnosti na vnútrozemských vodných cestách
Federálne ministerstvo dopravy ustanovuje podľa § 17 a 24 zákona č. 26/1964 Zb. o vnútrozemskej plavbe:
Na zaistenie bezpečnosti a plynulosti vnútrozemskej plavby a na zachovanie poriadku na vnútrozemských vodných cestách sa vydáva Poriadok plavebnej bezpečnosti (ďalej len „Poriadok“), ktorý tvorí prílohu tejto vyhlášky.1)
(1) Poriadok sa vzťahuje na všetky plavidlá bez rozdielu vlajky, ktoré používajú vodné cesty na území Československej socialistickej republiky.
(2) Poriadok obsahuje:
a) základné predpisy o plavbe, ktoré sa zásadne vzťahujú na všetky vnútrozemské vodné cesty (časť I),
b) dopĺňajúce predpisy pre jednotlivé vodné cesty (časť II),
c) prílohy č. 1 až 10, ktoré tvoria neoddeliteľnú súčasť Poriadku.
(1) Farba a intenzita svetiel predpísaných pre signalizáciu plavidiel musia zodpovedať požiadavkám podľa ustanovení čl. 1.01, 3.14 a 3.15 a prílohy č. 9 Poriadku najneskôr od 1. januára 1976.
(2) Zvukové signály plavidiel musia zodpovedať požiadavkám podľa ustanovení čl. 4.01 a prílohy č. 9 Poriadku najneskôr od 1. januára 1975, pokia3/4 sa tieto požiadavky nemuseli splniť už podľa skorších právnych predpisov.2)
(3) Nákladové značky na plavidlách musia zodpovedať požiadavkám podľa ustanovení čl. 2.04 a prílohy č. 2 Poriadku odo dňa, ktorý určí Federálne ministerstvo dopravy.
(4) Malé plavidlá musia vyhovovať podmienkam technickej a prevádzkovej spôsobilosti a výstroja podľa čl. 9.01 a 9.02 a prílohy č. 10 Poriadku najneskôr od 1. januára 1975.
b) vyhláška č. 5/1957 Ú. l. (Ú. v.) o poriadku plavebnej bezpečnosti na vnútrozemských vodách v znení vyhlášok č. 45/1960 Zb. a č. 27/1964 Zb.,
c) vyhláška č. 3/1970 Zb., ktorou sa vydáva Poriadok plavebnej bezpečnosti pre československý úsek Dunaja, pre splavnú časť rieky Moravy a Váhu a pre jazerá a vodné nádrže používané na plavbu na území Slovenskej socialistickej republiky.
1) Poriadok plavebnej bezpečnosti sa vydáva ako osobitná publikácia, ktorú možno dostať v Nakladate3/4stve dopravy a spojov, Praha 1, Hybernská 5. Možno doň nazrieť na Federálnom ministerstve dopravy a na Štátnych plavebných správach v Prahe a Bratislave a v ich pobočkách v Děčíne, Přerove a Komárne.
2) Pozri § 5 vyhlášky č. 3/1970 Zb.

References: § 4
 § 5
 § 17
 čl. 1
 čl. 4
 čl. 2
 čl. 9
 § 5